รัฐบาลไทย-ข่าวทำเนียบรัฐบาล-นายอำเภอเบญจลักษ์ นำทีมอำเภอตรวจเยี่ยมการขับเคลื่อน "หมู่บ้านยั่งยืน" เน้นย้ำ ต้องรวมกลุ่ม "คุ้มบ้าน" ที่มั่นคง ควบคู่น้อมนำหลักปรัชญาของเศรษฐกิจพอเพียง ขยายผลทำให้ทุกหมู่บ้าน
วันเสาร์ที่ 4 พฤศจิกายน 2566
04/11/2566
นายอําเภอเบญจลักษ์ นําทีมอําเภอตรวจเยี่ยมการขับเคลื่อน "หมู่บ้านยั่งยืน" เน้นย้ํา ต้องรวมกลุ่ม "คุ้มบ้าน" ที่มั่นคง ควบคู่น้อมนําหลักปรัชญาของเศรษฐกิจพอเพียง ขยายผลทําให้ทุกหมู่บ้าน
นายอําเภอเบญจลักษ์ นําทีมอําเภอตรวจเยี่ยมการขับเคลื่อน "หมู่บ้านยั่งยืน" เน้นย้ํา ต้องรวมกลุ่ม "คุ้มบ้าน" ที่มั่นคง ควบคู่น้อมนําหลักปรัชญาของเศรษฐกิจพอเพียง ขยายผลทําให้ทุกหมู่บ้านเป็น "หมู่บ้านยั่งยืน"
วันนี้ (4 พ.ย. 66) นายธนเดช พระอารักษ์ นายอําเภอเบญจลักษ์ จังหวัดศรีสะเกษ เปิดเผยว่า ตนพร้อมด้วยหัวหน้าส่วนราชการอําเภอเบญจลักษ์ ได้ร่วมลงพื้นที่ติดตามความก้าวหน้าการดําเนินงานโครงการหนึ่งตําบล หนึ่งหมู่บ้านยั่งยืน (Sustainable Village) และประเมินผลการปฏิบัติหน้าที่ของนายณรงค์ เถาว์บุญ ผู้ใหญ่บ้านโนนเชียงสอน พร้อมทั้งพบปะพูดคุยแลกเปลี่ยนแนวทางการพัฒนาหมู่บ้านยั่งยืนร่วมกับผู้นําชุมชนและประชาชนในหมู่บ้าน โดยมี นายสนองชัย โชติรัตน์ ปลัดอําเภอประจําตําบล และนายพยอม เครือบุตร กํานันตําบลหนองหว้า คณะกรรมการประเมินผลการปฏิบัติหน้าที่ของผู้ใหญ่บ้าน ร่วมลงพื้นที่ ณ บ้านโนนเชียงสอน หมู่ที่ 7 ตําบลหนองหว้า อําเภอเบญจลักษ์ จังหวัดศรีสะเกษ
นายธนเดช พระอารักษ์ นายอําเภอเบญจลักษ์ กล่าวว่า กระทรวงมหาดไทยได้น้อมนําแนวพระดําริ “หมู่บ้านยั่งยืน” (Sustainable Village) ของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา มาดําเนินการขับเคลื่อนโครงการ “หนึ่งตําบล หนึ่งหมู่บ้านยั่งยืน” เพื่อพัฒนาคุณภาพชีวิตของประชาชนในหมู่บ้าน ให้มีความเป็นอยู่ที่ดีขึ้น ลดความเหลื่อมล้ําทางเศรษฐกิจและสังคม พร้อมทั้งขับเคลื่อนเป้าหมายการพัฒนาที่ยั่งยืน (Sustainable Development Goals: SDGs) ด้วยการน้อมนําหลักปรัชญาเศรษฐกิจพอเพียงมาประยุกต์ใช้ ภายใต้เป้าหมายการสร้างความยั่งยืนให้ครอบคลุมในทุกมิติ ทั้งด้านสังคม เศรษฐกิจ และสิ่งแวดล้อม โดยการส่งเสริมการรวมกลุ่ม เสริมสร้างแนวทางการพึ่งพาตนเองของประชาชนในหมู่บ้าน เพื่อสร้างความมั่นคงในชีวิต ความมั่นคงด้านอาหาร ความมั่นคงในเครื่องนุ่งห่ม การถ่ายทอดภูมิปัญญาสู่เด็กเยาวชน ตลอดจนการรักษาสิ่งแวดล้อมและขนบธรรมเนียมประเพณีไทย เพื่อให้ประชาชนในหมู่บ้านชุมชนได้พัฒนาไปสู่การมีคุณภาพชีวิตที่ดีอย่างยั่งยืน
"อําเภอเบญจลักษ์ได้ขับเคลื่อนโครงการ “หนึ่งตําบล หนึ่งหมู่บ้านยั่งยืน” ของกระทรวงมหาดไทย ด้วยความมุ่งมั่นตั้งใจของผู้นําท้องที่ และความสมัครสมานสามัคคีของพี่น้องประชาชนในหมู่บ้าน ร่วมแรงร่วมใจกันพัฒนาพื้นที่หมู่บ้านให้เป็นพื้นที่แห่งความยั่งยืน ด้วยการปลูกพืชผักสวนครัว สร้างความมั่นคงทางอาหาร น้อมนําพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ตามโครงการ "บ้านนี้มีรัก ปลูกผักกินเอง" และ "ทางนี้มีผล ผู้คนรักกัน" พร้อมทั้งส่งเสริมการละเล่นร้องรําทําเพลงพื้นบ้าน การถ่ายทอดภูมิปัญญาและวิถีชีวิตให้กับเด็กและเยาวชนคนรุ่นใหม่ ให้เป็นผู้รู้จักการใช้ชีวิตแบบพึ่งพาตนเอง โดยมีข้าราชการในพื้นที่ ทั้งปลัดอําเภอ พัฒนากร ฯลฯ ตลอดจนผู้นําท้องที่ คือ กํานัน ผู้ใหญ่บ้าน คณะกรรมการหมู่บ้าน ทําให้เกิดผลเป็นรูปธรรม คือ ความรู้รักสามัคคี เป็นพื้นที่แห่งความสุขที่ยั่งยืน โดยเมื่อวันที่ 24 ก.ค. 66 ทางอําเภอเบญจลักษ์ได้รับเกียรติจากนายสุทธิพงษ์ จุลเจริญ ปลัดกระทรวงมหาดไทย ลงพื้นที่มาตรวจราชการจังหวัดศรีสะเกษ และมาพบปะตรวจเยี่ยมพี่น้องประชาชนในพื้นที่อําเภอเบญจลักษ์ พร้อมทั้งมีดําริให้พัฒนาขยายผลทําให้ทุกหมู่บ้านของอําเภอเบญจลักษ์ เป็นหมู่บ้านยั่งยืนครบทั้ง 67 หมู่บ้าน ด้วยปณิธานที่มุ่งมั่นในการบําบัดทุกข์ บํารุงสุข" นายธนเดชฯ กล่าว
นายธนเดช พระอารักษ์ นายอําเภอเบญจลักษ์ กล่าวเพิ่มเติมว่า จากการลงพื้นที่ตรวจเยี่ยมบ้านโนนเชียงสอน พร้อมทั้งประชุมพบปะพูดคุยร่วมกันกับผู้นําชุมชน และพี่น้องชาวบ้านในพื้นที่ ตนยังได้ชี้แจงแนวทางการขับเคลื่อนโครงการ "หนึ่งตําบล หนึ่งหมู่บ้านยั่งยืน” อีกครั้งหนึ่ง เพื่อให้ทุกคนได้เข้าใจในแนวทางเดียวกันและช่วยกันน้อมนําไปทําให้บรรลุเป้าหมายความสําเร็จ พร้อมนี้ ตนยังได้เน้นย้ําเพิ่มเติมให้ทุกคนช่วยกันส่งเสริมให้ทุกครัวเรือนปลูกพืชผักสวนครัว รั้วกินได้ เพื่อลดรายจ่าย เพิ่มรายได้ เสริมสร้างความมั่นคงทางอาหาร อีกทั้งเน้นย้ําให้คณะกรรมการกลางหมู่บ้าน ตระหนักถึงบทบาทหน้าที่ของตนเอง เพื่อ "บําบัดทุกข์ บํารุงสุข" ให้กับราษฎรในหมู่บ้าน รวมถึงให้ผู้ใหญ่บ้านจัดทําป้ายคุ้ม มีการพบปะกันเป็นประจําในระดับคุ้มบ้าน เพื่อดูแลช่วยเหลือพึ่งพาอาศัยกัน ตลอดจนให้ทุกคนในหมู่บ้านรักษาความสะอาดบ้านเรือนให้ถูกสุขลักษณะ รณรงค์ให้ประชาชนรู้จักการแยกขยะก่อนทิ้งลงถัง บริหารจัดการขยะมูลฝอย บริหารจัดการน้ําเพื่อการเกษตร วางแนวทางในการแก้ไขและป้องกันปัญหายาเสพติดในพื้นที่ การนําแผนผังภูมิสังคมมาใช้ในการพัฒนาพื้นที่ และประชาสัมพันธ์แอปพลิเคชั่น “ThaiD” โดยให้คําแนะนําในการติดตั้งรวมถึงการใช้งานแอปพลิเคชั่น เพื่อเข้าถึงการบริการภาครัฐ และระบบดิจิตอล ID
"อําเภอเบญจลักษ์ จะดําเนินการขยายผล "หมู่บ้านยั่งยืน" ให้ครอบคลุมไปสู่ 5 ตําบล 67 หมู่บ้าน ภายในปี 2566 นี้ ด้วยการขับเคลื่อนทําโครงสร้างพื้นฐาน จัดระเบียบแต่ละหมู่บ้านแต่ละคุ้มให้มั่นคงเป็นระเบียบ สะอาด สวยงาม และสร้างความมั่นคงทางอาหาร รวมถึงส่งเสริมอาชีพให้แก่ประชาชนในพื้นที่ โดยน้อมนําหลักปรัชญาเศรษฐกิจพอเพียงมาปรับใช้เป็นแนวทางในการปฏิบัติ เพื่อให้เกิด "หมู่บ้านยั่งยืน" (Sustainable Village) นําไปสู่การพัฒนาพื้นที่ ทําให้ประชาชนทุกพื้นที่ของอําเภอเบญจลักษ์ มีความสุขในทุกมิติอย่างยั่งยืน" นายธนเดชฯ กล่าวในช่วงท้าย